KJL ยกทัพสินค้าร่วมงาน “ซับคอนไทยแลนด์” มั่นใจรายได้ปี 66 โต 15%
KJL ยกทัพสินค้านวัตกรรม งานโลหะสั่งผลิต เครื่องมือแพทย์ ตู้ Ev charger ร่วมงาน “ซับคอนไทยแลนด์” จัดขึ้น 10-13 พ.ค.66 สอดรับแผนธุรกิจที่จะสร้างการเติบโตในระยะยาว พร้อมมั่นใจรายได้ปี 66 โต 10-15% 
KJL ยกทัพสินค้านวัตกรรม งานโลหะสั่งผลิต เครื่องมือแพทย์ ตู้ Ev charger ร่วมงาน “ซับคอนไทยแลนด์” จัดขึ้น 10-13 พ.ค.66 สอดรับแผนธุรกิจที่จะสร้างการเติบโตในระยะยาว พร้อมมั่นใจรายได้ปี 66 โต 10-15%
9 พ.ค. 2566

บริษัท กิจเจริญ เอ็นจิเนียริ่ง อีเลคทริค จำกัด (มหาชน) หรือ KJL ยกทัพสินค้านวัตกรรม ทั้งงานโลหะสั่งผลิต เครื่องมือแพทย์ ตู้ Ev charger ร่วมงาน “ซับคอนไทยแลนด์” ที่จัดขึ้นระหว่างวันที่ 10-13 พฤษภาคม 2566 ณ ไบเทค บางนา สอดรับแผนธุรกิจที่จะสร้างการเติบโตในระยะยาว
ด้าน นายเกษมสันต์ สุจิวโรดม ประธานเจ้าหน้าที่บริหาร กล่าวว่า บริษัทเตรียมเพิ่มจะเพิ่มโอกาสในตลาดใหม่ๆ ทั้งชิ้นส่วนโลหะที่บริษัทกำลังขยายตลาดไปสู่ New S-curve พร้อมมั่นใจภาพรวมทั้งปี 66 รายได้เตรียมทะยาน 10-15% ตามเป้าหมายอย่างแน่นอน ตอกย้ำพื้นฐานหุ้น Growth Stock ที่พร้อมสร้างผลตอบแทนให้กับนักลงทุนต่อเนื่อง
ขณะที่ล่าสุดตลาดหลักทรัพย์แห่งประเทศไทยประกาศรับหุ้นเพิ่มทุนเข้าซื้อขายเป็นวันแรกวันที่ 9 พฤษภาคม 2566 หลังจากก่อนหน้านี้แจกปันผลเป็นหุ้น 1.00 : 1.00 ควบเงินสดอีกหุ้นละ 0.63 บาท โดยหุ้นสามัญเพิ่มทุนจำนวน 115,997,800 หุ้น ส่งผลให้มีหุ้นสามัญเพิ่มขึ้นเป็น 231,997,800 หุ้น มูลค่าที่ตราไว้ 0.50 บาท